	[bookmark: _GoBack]อบต.ขนาบนาก ร่วมรณรงค์การรักษาสิ่งแวดล้อมในพื้นที่ 
 	ทรัพยากรธรรมชาติ พืช สัตว์ และสิ่งแวดล้อม ได้มีวิวัฒนาการควบคู่มากับมนุษย์มาแต่ครั้งดึกดำบรรพ์ ในขณะเดียวกันป่าผืนใหญ่ อันอุดมสมบูรณ์ไปด้วยทรัพยากรธรรมชาตินานาชนิด ได้ลดลงทุกทีและอย่างรวดเร็ว เนื่องมาจากการเพิ่มของจำนวนประชากรมนุษย์อย่างทวีคูณ และนำทรัพยากรไปใช้อย่างเกินกำลังธรรมชาติจะฟื้นคืนได้ อันเป็นสาเหตุสำคัญที่ทำลายสมดุลธรรมชาติและคุกคามต่อการคงอยู่ของทรัพยากรธรรมชาติและสิ่งแวดล้อม โดยหากไม่ได้มีการดูแลและจัดการที่ถูกต้องและยั่งยืนแล้ว ทรัพยากรที่ยังคงของประเทศย่อมสูญสิ้นไปในที่สุด จึงจำเป็นต้องมีการศึกษาและรณรงค์ถึงคุณค่า ประโยชน์ การอนุรักษ์ ฟื้นฟู และการนำภูมิปัญญาท้องถิ่นมาใช้ให้เกิดประโยชน์และประสิทธิภาพสูงสุด เพื่อฟื้นคืนสมดุลธรรมชาติ
           องค์การบริหารส่วนตำบลขนาบนาก   ในฐานะองค์กรปกครองส่วนท้องถิ่นหนึ่งที่ได้ตระหนัก
ถึงความสำคัญของทรัพยากรธรรมชาติและสิ่งแวดล้อมซึ่งเป็นภารกิจหลักที่จะต้องดำเนินการตามอำนาจหน้าที่ที่บัญญัติไว้ตามระราชบัญญัติสภาตำบลและองค์การบริหารส่วนตำบล  พ.ศ. 2537 และที่แก้ไขเพิ่มถึง ฉบับที่  5  พ.ศ. 2546  มาตรา  67  ( 7 )  คุ้มครอง ดูแล และบำรุงรักษาทรัพยากรธรรมชาติและสิ่งแวดล้อมและส่งเสริมการมีส่วนร่วมของหน่วยงานราชการอื่นภายในองค์การบริหารส่วนตำบลขนาบนากอีกทั้งผู้นำชุชนและประชาชนในการมีจิตสำนึกที่ดีและหวงแหนทรัพยากรธรรมชาติและสิ่งแวดล้อมในระดับตำบลของตนเองเพื่อคงความสมดุลของธรรมชาติให้อยู่กับประเทศไทยโดยการเริ่มปฏิบัติในระดับชุมชนรากฐาน	 
		 
 	 	 
 	 	 
 	ประกาศเมื่อ 20 มีนาคม 2560 	 
 
 


	



